《送钱方立游荆二首 其一》
宋代·刘将孙

岘山西上楚天头，书剑区区事远游。岁月如流方作客，江山信美莫登楼。

百年耆旧谁家传，一代衣冠又古丘。乱后题诗诗即史，未应轻付水东流。

作者简介：刘将孙（1257—？）字尚友，庐陵（今江西吉安）人，刘辰翁之子。尝为延平教官、临江书院山长。事迹见《新元史。刘辰翁传》。有《养吾斋集》四十卷，久佚。《四库总目提要》云：“将孙以文名于宋末，濡染家学，颇习父风，故当时有小须之目。”《彊村丛书》辑有《养吾斋诗馀》一卷。